Iran Islam Kek-bēng Uī-tuī

I-láng Islam Kik-bīng Uī-tuī (IIKU, IRGC), koh kiò-tsò I-láng Kik-bīng Uī-tuī, sī I-láng bú-tsong pōo-tuī--ê tsú-iàu to-kun-tsióng hun-ki. Kik-bīng Uī-tuī sī-iû Ruhollah Khomeini tī 1979-nî 5-gue̍h I-láng kik-bīng liáu-āu tsìng-sik sîng-li̍p. I-láng í tuân-thóng hong-sik uî-hōo kok-ka tsú-kuân, m̄-koh Kik-bīng Uī-tuī--ê hiàn-huat tsit-tsik sī khak-pó Islám Kiōng-hô-kok ê líng-thóo uân-tsíng. Tāi-to-sòo--ê lâng tuì tsit ê tsit-tsik--ê kái-sueh jīm-uî, hiàn-huat tsit-tsik hù-ú Kik-bīng Uī-tuī hông-tsí guā-kok kan-sia̍p I-láng, Tshò-pāi tuân-thóng kun-tuī huat-tōng ê tsìng-piàn í-ki̍p tìn-ap sún-hāi Islám kik-bīng ì-sik hîng-thài î-sán--ê "ī-tuan ua̍h-tāng" ê kuân-lī. Tsia̍t-tsí 2024-nî, Kik-bīng Uī-tuī tsóng ping-li̍k tāi-iok ū 12.5 bān lâng. Kik-bīng Uī-tuī Hái-kun bo̍k-tsiân sī I-láng tī Po-su Uan hîng-sú tsok-tsiàn khòng-tsè-kuân--ê tsú-iàu li̍k-liōng, si̍t-tsè siōng pān-ián hái-huānn kíng-uī-tuī--ê kak-sik. I-láng Islam Kik-bīng Uī-tuī (IIKU) ê Basij bîn-ping tsoo-tsit sī tsi̍t-ki tsún kun-sū tsì-guān bîn-ping, tāi-iok ū 9-bān hiān-i̍k jîn-uân. Kik-bīng Uī-tuī teh I-láng kíng-lāi king-îng tsi̍t-king kiò-tsò "Sepah News"--ê muî-thé ki-kòo. Tī 2022-nî 3-gue̍h 16-ji̍t, Kik-bīng Uī-tuī sîng-li̍p tsi̍t-ê sin-ê to̍k-li̍p pōo-mn̂g, kiò-tsò "Hi̍k-tsí Tiong-sim Pó-hōo kap An-tsuân Tsí-hui Pōo", hū-tsik Iláng hi̍k-bú kè-uē. Bo̍k-tsiân, I-láng Islam Kik-bīng Uī-tuī hōo Àu-tsiu, Pa-lîm, Kanata, Ecuador, Au-bêng, Í-sek-lia̍t, Paraguay, Saudi A-la-pek, Sūi-tián, Ukraina í-ki̍p Bí-kok lia̍t-tsò khióng-pòo tsoo-tsit, Kik-bīng Uī-tuī--ê Sìng-siânn Kun (Quds Force/Quds Kun) mā hōo Argentina lia̍t-tsò hui-huat ê tsoo-tsit. I-láng Islám Kik-bīng Uī-tuī siōng khí-thâu sī tsi̍t-ê ì-sik hîng-thài--ê bîn-ping tsoo-tsit, jû-kim í-king teh I-láng tsìng-tī, king-tsè (pau-kuat lîng-guân hām si̍t-phín sán-gia̍p) hām siā-huē uá-beh sóo-ū ê hong-bīn huat-hui tio̍h ná lâi ná tiōng-iàu ê tsok-iōng. 2010-nî, BBC Sin-bûn kā Kik-bīng Uī-tuī tsit-ê tsoo-tsit biâu-su̍t tsò "siong-gia̍p tè-kok". Tī 2019-nî, Reuters kā Kik-bīng Uī-tuī biâu-su̍t chò "ióng-iú tsìng-tī íng-hióng li̍k--ê kang-gia̍p tè-kok". Tī Mahmoud Ahmadinejad--ê líng-tō tsi-hā, I-láng Islam Kik-bīng Uī-tuī teh siā-huē, tsìng-tī, kun-sū kah king-tsè líng-i̍k--ê tsok-iōng put-tuān khok-tāi — iû-kî sī tī 2009-nî tsóng-thóng suán-kú hām tìn-ap suán-kú liáu-āu khòng-gī ua̍h-tāng kî-kan — tse hōo tsiânn tsē se-hong hun-sik jîn-sū jīn-uî, tsiū tsìng-tī kuân-lī lâi-kóng, Kik-bīng Uī-tuī sīm-tsì í-king tshiau-ua̍t I-láng--ê thóng-tī sîn-tsit jîn-uân. Uì 2019-nî kàu 2025-nî, Hossein Salami tam-jīm I-láng Islám Kik-bīng Uī-tuī--ê tsóng-su-līng. Hossein Salami kah tsiânn tsē miâ--ê ko-kip kun-kuann tī 2025-nî 6-gue̍h 13-ji̍t tī Í-sik-lia̍t huat-tōng--ê chi̍t hē-lia̍t khong-si̍p tang-tiong suah-lâi hőng tsà--sí. Tsù-kha Tsù-kái Tsham-khó bûn-hiàn Ên-sin ua̍t-to̍k Tsham-ua̍t Islamic Revolutionary Guard Corps Ground Forces Ministry of Defence and Armed Forces Logistics (Iran) Middle East Journal The Jerusalem Post The Times of Israel Iran International Guā-pōo liân-kiat Official media news outlet used by the Army of the Guardians of the Islamic Revolution (Phosu-gí) (archived) Vali Nasr and Ali Gheissari (13 December 2004) "Foxes in Iran's Henhouse", New York Times op-ed article about the growing IRGC role in Iran's power structure David Ignatius (17 April 2008) "A Blast Still Reverberating" Washington Post Discussion of 1983 Beirut US Embassy bombing